**K I T Ö L T É S I Ú T M U T A T Ó**

**az „EBÖSSZEÍRÓ”nyomtatványhoz**

Az **I. pont** esetében az eb tulajdonosa lehet ugyanaz, mint az ebtartó, de el is térhet a két személy. Egyezés esetén az ebtartó adatait kell kitölteni, a tulajdonos neve és címe rovatba pedig elegendő az „uaz” jelölést beírni.

A **II. pontnál** az eb fajtája a törzskönyv alapján, fajtajellege az eb külleme alapján azonosítható be, de meg nem határozható fajtajellegek hiányában „keverék” megjelölést kell beírni.

A **III. pontnál** a transzponderes (mikrochip-es) jelölést végrehajtó állatorvos által kibocsátott okmányon feltüntetett mikrochip sorszámát kell beírni, ezen, illetve a pecsétlenyomaton szerepel a beültetést végző állatorvos neve és a kamarai bélyegzőjének száma is. Ugyanez vonatkozik az ivartalanításra és a kisállat‐útlevél kiállítására is.

A **IV. pont** az állatorvos által az eboltási könyvben rögzített adatok alapján tölthető ki, amellyel már minden ebtartónak rendelkeznie kell.

Az **V**. Egyéb adatok pontjábana veszettség szempontjából aggályos eb megfigyelési státuszát kell megjelölni, azaz, hogy az eb megfigyelés alatt áll‐e, vagy sem, illetve az eb veszélyessé lett‐e minősítve, vagy nem.

**HA ELVESZETT AZ OKMÁNY:** az okmány száma helyett „**elveszett**” szöveg kerüljön beírásra, és nyilatkozzon, hogy melyik állatorvos (név és székhely) végezte a beavatkozást, vagy adta ki az okmányt.

**HA NINCS OKMÁNY** (nincs chip beültetve, nincs ivartalanítva az eb, nincs kisállat útlevél, nem oltatta, az eb még nem érte el a 4 hónapos kort): „**nincs**” szöveg kerüljön beírásra**.**